Document ID: /roh_data/filtered/fineweb-2-filterrobots_roh.jsonl.gz/12355

Suandants tips gidan encunter la pulvra
1. Umiditad en l’aria
La pulvra n'ha betg gugent aria umida. Pli umid che l’aria è e pli pauca pulvra ch'i dat. Quai pon ins per exempel far cun in umifitgader da l’aria. D’enviern datti era il tric da metter cuppinas cun aua sin la pigna. Uschè svapura l’aua e l’aria vegn umida. Plantas cun bleras feglias han era l’effect da dar giu umiditad a l’aria.
Dentant na duess l’umiditad da l’aria betg esser dapli che 70%, uschiglio survegn ins in problem cun miffa.
2. Plantas che attiran la pulvra
Plantas n'han betg mo la funcziun da dar vinavant umiditad a l’aria. Ellas attiran anc la pulvra ord l’aria. Plitost las plantas cun il pails vi da las feglias han quella funcziun.
Era l’aria vegn nettegiada da las plantas.
3. Nettegiar cun effect static
Dal tut evitar da pulir la pulvra na pon ins betg. Ma sch’ins nettegia endretg na ston ins betg pulir regular. La pulvra sa nettegia il meglier cun aua tievia cun en 2-3 guts da savun. Quai dat in effect static e la pulvra na tatga betg uschè ferm.